219 



rigidioribus ciliata. Maia interior stipiti palpigero inserta, 

 medium articuli secundi palpi attingens, validiuscula, conica, 

 incurva, acuta. Stipes palpi maxillaris magnus, obconicus, longi- 

 tudine ferme stipitis maxillaris, sed eo duplo pæne angustior. 

 Palpus maxillaris stipite palpigero duplo longior, triarticulatus ; 

 articulus primus obconicus, brevis, ejusdem ferme longitudinis 

 et crassitudinis, stipite palpigero duplo brevior eoque tertia 

 parte tenuior, secundus obconicus, crassitudine ferme articuli 

 primi, sed eo duplo pæne longior, tertius conice obovatus, 

 acuminatus, articulo præcedente aliquantulo longior eoque 

 paulo tenuior. 



Mentum coriaceum, transversum, duplo latius quam 

 longius, trapezoideum, hypostomate duplo brevius. Stipes 

 palporum labialium amplus, depressus, extra palpos utrinque 

 dilatatus, cordatus, mento duplo longior eoque sub apicem 

 tertia parte latior, totus corneus, utrinque spissius ciliatus, 

 infra leviter excavatus, sub apicem breviter canaliculatus, 

 angulis prioribus rotundatis, callosis. Palpi labiales minuti, 

 articulo ultimo palporum alterius paris duplo breviores duploque 

 pæne tenuiores, biarticulati, articulo primo cylindrico, secundo 

 hoc duplo breviore, conico. Ligula minuta, conica, biseta, 

 apicem articuli primi palporum labialium vix attingens. 



Prothorax transversus, subquadratus, duplo latior quam 

 longior, capiti longitudine par, sed eo tertia parte brevior; 

 scutum pronoti completum, integrum, in transversum valde 

 convexum, manifesto canaliculatum , basi et lateribus acute 

 marginatum, ante adscendens, medio leviter constrictum, 

 margine priore late arcuato, posteriore late sinuato, angulis 

 posterioribus rotundatis, prioribus in tuberculum minutum, 

 acutum, breviter piligerum exeuntibus; ante marginem poste- 

 riorem carina angusta, transversa, acuta, acie denticulate 

 divisa. Mesothorax longitudine prothoracis , sed eo quarta 

 parte latior, duplo quartaque parte latior quam longior, 

 utrinque rotundatus, valde convexus; prætergum et posttergum 

 sulco altiore delinita; tergum in transversum leviter plicatum, 

 scuto in seriem transversam tuberculorum dissoluto: tubercula 

 sex, conica, apice piligera; pleuræ exsertæ, duplicatæ, parte 



